Prandium ad Mare Tiberiadis

Prandium ad Mare Tiberiadis est epulum matutinum quo Iesus Christus post resurrectionem discipulos piscatores convitavit ad oram Maris Tiberiadis, sicut in Evangelio Ioannis narratur (cap. 21.3-14):Textus evangelii
Mane autem iam facto, stetit Iesus in litore; non tamen sciebant discipuli quia Iesus est. Dicit ergo eis Iesus: "Pueri, numquid pulmentarium habetis?" Responderunt ei: "Non." Ille autem dixit eis: "Mittite in dexteram navigii rete et invenietis." Miserunt ergo et iam non valebant illud trahere a multitudine piscium.
Iam evenit miraculum piscium. "Venite, prandete" in versione Vulgata Iesus dixit, Graece autem ; epulum prima luce sumptum potius ientaculum fuerit quam prandium:
Dicit eis Iesus: "Venite, prandete." Nemo autem audebat discipulorum interrogare eum: "Tu quis es?" scientes quia Dominus est. Venit Iesus et accipit panem et dat eis et piscem similiter. Hoc iam tertio manifestatus est Iesus discipulis, cum resurrexisset a mortuis.
Post ientaculum Iesus Simone Petro bis praecepit, verbis saepe citatis, "Pasce agnos meos" (Graece ):
Cum ergo prandissent, dicit Simoni Petro Iesus: "Simon Ioannis, diligis me plus his?" Dicit ei: "Etiam, Domine, tu scis quia amo te." Dicit ei: "Pasce agnos meos." Dicit ei iterum secundo: "Simon Ioannis, diligis me?" Ait illi: "Etiam, Domine, tu scis quia amo te." Dicit ei: "Pasce agnos meas." Dicit ei tertio: "Simon Ioannis, amas me?" Contristatus est Petrus quia dixit ei tertio: "Amas me?" et dicit ei: "Domine, tu omnia scis, tu cognoscis quia amo te." Dicit ei: "Pasce oves meas. Amen, amen dico tibi: Cum esses iunior, cingebas teipsum et ambulabas, ubi volebas; cum autem senueris, extendes manus tuas, et alius te cinget et ducet, quo non vis."

 Notae 

 Bibliographia 
 Andrew Dalby, The Breakfast Book (Londinii: Reaktion Books, 2013. ISBN 9781780230863)pp. 11-12
 Molly Teasdale Smith, "Conrad Witz's Miraculous Draught of Fishes and the Council of Basel" in Art Bulletin vol. 52 (1970) pp. 150-156 JSTOR
 Naoko Takahatake, "Niccolò Vicentino's "Miraculous Draught of Fishes"" in Print Quarterly vol. 28 (2011) pp. 256-260 JSTOR

 Miracula piscium

Categoria:Cenae Biblicae
Categoria:Iesus
Categoria:Petrus
Categoria:Evangelium secundum Ioannem
Categoria:Ientacula litteraria
Categoria:Prandia litteraria
Categoria:Miracula Iesu
Categoria:Cibus marinus